2010. évi tenyésztő bizottsági határozat

2010.11.02. Üllő

Mén-elosztás: a katalógus szerint. A 3 felajánlott mén elhelyezését a vezetőség intézi.

Spermafagyasztás: Baracson idén Ígérettől fagyasztunk, Blokád Gitártól a későbbiekben.

Hortobágy: Dunure Leó és/vagy Istafan IQ

Déva Gidrán bélyegzővas: Balázs megrajzolja, Boda János elkészíti

Ménszemlék és menvizsgák rendszere:

Ha Nagycenk megmarad helyszínnek, akkor évente 1 vizsgát itt tartunk.

Ha Nagycenk nem lesz, akkor az ország közepén kell találni egy helyszínt. Szentirmai István javaslata: Bábolna.

Sportkipróbálás támogatása:

Novotni Péter a neki tiszteletdíjként felajánlott + 300 ezer forinttal megnyitja az alapot.

**Határozat: a teljesítményt fogjuk honorálni, utólag – a díjazáshoz ki kell dolgozni a teljesítmény-szinteket.**

2011.évi tenyésztői bizottság határozat

2011.02.08. Üllő

**A ménvizsgák rendszere, miután Nagycenken megszűnt a vizsgáztatás:**

Évente egy helyszín, egy időpont legyen, nyár végén vagy ősz elején.

Az 1. nap szemle, beutalót lehet szerezni, a 2. nap vizsga

Ötletek a helyszínekre: 1. Hortobágy

2. Gomba

3. Székesfehérvár, Kunos lovarda

4. Bábolna

A vezetőség a fenti sorrendben beszél a helyszíneket biztosító személyekkel.

**Küllemi bírók képzése**

Felvesszük a kapcsolatot a Hannoveri Lótenyésztő Szövetséggel, és egy később kijelölt helyszínen a következő meghívott előadókkal nyilvános küllemi bírálói képzést tartunk:

Dr. Sótonyi Péter

A Hannoveri Szövetség bírálója

Dr. Pataki Balázs

**Fedezőmének állategészségügyi kontrollja**

Az állategészségügy kontrollvizsgálatot kötelezővé tesszük a ménjelölteknek a ménvizsga részeként.

Ki kell dolgozni a feltételeket (vizsgálandó betegségek, költségek) – felelős: JA.

**Fedezőmének differenciált licencdíja**

Amennyiben a közgyűlés megszavazza, 2012-től bevezetjük a differenciált licencdíjat a különböző kategóriájú mének esetén.

Az MLOSZ-nek egyébként is fizetendő díj: 20.000,- Ft, tehát a licencdíjak így állnak össze:

Ajánlott mén: 20.000,- Ft + 0 Ft

Elfogadott mén: 20.000,- Ft + 10.000,- Ft

III. kategória: 20.000,- Ft + 20.000,- Ft

Ha a rendszer bevezetésre kerül, és a gyakorlatban kipróbáljuk, finomítjuk, az összegeket lehet változtatni.

A fiatal mének az első 2 évben a MENTES kategóriába esnek. Az STV II vagy a sportteljesítmény után kategorizáljuk őket, és a 3. évtől kell licencdíjat fizetniük.

**Fedeztetés támogatása**

Az Egyesület 2011-ben, a fajta sport irányú alkalmasságának növelése érdekében, támogatja a jó örökítőképességű ménekkel való fedeztetést az alábbi feltételekkel:

Mének: Rakéta V

Déva Gidran Riadó

Ígéret

Kancák: I. és II. osztályú kancák

A kancatartó fizetési kötelezettsége: 10.000,- Ft.

**Ménbehozatal**

Az EMFESZ Kft. támogatásával az Egyesület megvásárolja a Roven nevű angol telivér mént.

A mén fedeztetési díja 2011-ben: 75.000,- Ft.

I. oszt. és II. osztályú, sportteljesítménnyel rendelkező kancák részére: 10.000,- Ft

II. osztályú kancák részére: 20.000,- Ft

A fedeztetési díj-támogatás feltétele: az Egyesület előre meghatározott áron elővásárlási jogot köt ki a megszületendő csikókra.

Választási korban: 250.000,- Ft

3 éves korban: 1.500.000,- Ft

**Spermatámogatás**

Az EMFESZ Kft. az Egyesületen keresztül támogatja a honlapon szereplő listán található, a kisbéri tenyésztési programba illő, sportkipróbált, ivadékvizsgált, nyugati sportló fajtájú mének termékenyítő anyagának behozatalát. A támogatás mértéke a sperma árának 70%-a, feltételei az import mén spermadíja támogatásának felelnek meg.

**Kiállítások**

**Hódmezővásárhely:** május 5-6-7.

A fő attrakció a gidrán fajta bemutatása 40-50 lóval. Ugyanezzel a bemutatóval készül a fajta az OTP Világkupára.

**OMÉK:** szeptember 28 – okt. 2. További egyeztetést igényel.

A **Farmer Expo** sorsa még bizonytalan.

**A sport támogatása**

A Magyar Ló Kupára való felkészülést szeretné segíteni az Egyesület azzal, hogy a fiatalabb lovak versenyeztetését támogatja.

Pénzdíjat ajánlunk fel az 5 és 6 éves lovak tenyészversenyének döntőjében legjobban szereplő 3 legjobb kisbéri vagy gidrán ló részére. Kategóriánként az összdíjazás 500.000,- Ft.

**A kancaminősítések kiegészítése a sporteredményekkel**

Dr. Szentirmai István kidolgozta a díjugratás és military tekintetében a kancaminősítést kiegészítő pont-táblázatát. A pontszámokat PB modellezi, és szükség esetén finomítja. NP. kidolgozza a pontszámokat a díjlovaglásra is.

**Egyebek**

Góczy István úrnak, mint a kisbéri fajta támogatójának készíttetünk egy festményt Rovenről.

Chi Lo Sa xx és Sixtus Vital a tulajdonos kérésére sporteredményei alapján STV II vizsga nélkül megkapja a véglegesített fedeztetési engedélyt.

2013. évi tenyésztői bizottság határozat

2013.01.29. Budapest

50-60 adag Jackson-sperma eladó Bábolnán, 500 eFt

***Határozat: az egyesület nem veszi meg, de meghirdetjük a honlapon***

Levél a Lovas Szövetségnek a most megbeszélendő támogatásokról és a Magyar Ló Kupa kiírásáról (ne az utolsó 3 héten legyenek a minősítő versenyek)

***Határozat: levélben fogjuk kérni a Lovassport Szövetséget, hogy a minősítő versenyekre csak olyan lovak nevezhessenek, amelyek abban az évben legalább 3 B-3 szintű pályát teljesítettek. A minősítő versenyek legyenek augusztusban, októberben és novemberben. A sport-támogatásról még a kihirdetés előtt tájékoztatni fogjuk a Lovassport Szövetséget, és az ő egyetértésükkel hirdetjük ki.***

-- DIGI TV lovas műsorához programok

***Meghívjuk a TV-t a ménvizsgára és a Farmer Expóra. Ha meg tudunk velük egyezni, akkor néhány tenyésztővel is közvetíthetnek egy-egy beszélgetést, helyszíni bemutatót.***

Gödöllői Biotechnológiai Központ ajánlkozik genetikai vizsgálatokra (gidrán kancacsaládból való pej lovaknál a sárga szín hordozásának vizsgálata, ill. spermavizsgálatok)

***Jelenleg nem vesszük igénybe a felajánlott szolgáltatásokat.***

214C támogatás döntési határidejének változása, reagálunk-e rá?

***Az MLOSZ reagált.***

Roven hozzáférhetősége, fagyasztás megoldása ***Februárban Hortobágyon fagyasztanak tőle spermát, március 15-től kezdődik a friss sperma kiadása, hetente 3-szor -- leginkább helyszínen termékenyítve a kancákat.***

Egyesületi melléktörzskönyv kérdése ***Az egyesület az MLOSZ segítségével törzskönyvön kívüli nyilvántartásban figyelemmel kíséri a kisbéri és gidrán mének nem fajtabeli ivadékait.***

Végleges tenyésztési engedélyekre vonatkozó kérelmek elbírálása. ***A továbbiakban csak az a mén kaphat végleges engedélyt STV II vagy megfelelő versenyeredmény nélkül, amelyik az I. és II. ménvizsga közti türelmi időn (2 éven) belül sérül meg, és a tulajdonos kérelmezi a végleges engedély megadását. – Porthos és T-Zeusz megsérült, megkapja a végleges engedélyt, Ramirez a versenyeredményeire tekintettel megkapja a végleges engedélyt, Cselszövő Gidran Kártyástól ideiglenesen visszavonásra kerül az engedély, mert nem megfelelő a szervezeti szilárdsága.***

Ménvásárlás (Bonaparte N, Domindo, Vinzor,, IQ?) ***A Domindo ménnel kellő információ hiányában nem foglalkozunk. A Bonaparte N mén bérleti vagy megvásárlási feltételeinek utánanézünk. Egyéb eladó mének részére kiírunk egy közös szemlét, ahol a Teny.Bizottság eldönti, hogy melyik mént vásároljuk meg a 214C támogatásból (amennyiben megnyerjük a pályázatot)***

Támogatott mének körének átvizsgálása

***2013-ban a támogatási programban részt vevő mének:***

***Roven xx***

***Riadó***

***Rakéta V***

***Chi Lo Sa xx***

***Bugac Szikrázó***

***My Boy Mirage***

***Cenzor Zeusz***

***Gidran XI Misi***

***Még egy gidrán mén, amit a gidrán tenyésztői bizottság kiválaszt.***

***A támogatás kizárólag I. és II. osztályú, külső kancák fedeztetésére vonatkozik.***

Küllemi bírálati továbbképzés ***Április vége felé Baracson.***

Sportkipróbálás támogatása ***Az alapelveket a Bizottság némi változtatással elfogadta. A részletek mellékelt javaslatba beírt megjegyzések alapján kerülnek kidolgozásra.***

Világkupa fellépés 2013-ban. ***Felelősök: Novotni Péter, Pataki Balázs, Góczy Katerina, Lóska Eszter***

Tagságon kívüli lovak törzskönyvezésének lehetősége, díjszabása ***A mellékelt javaslat szerint előterjesztjük, és meg kell szavaztatni a közgyűlésen.***

2012. szakmai és pénzügyi áttekintése. ***Elfogadva.***

2013 évi szakmai terv. ***Elfogadva.***

**2014.évi tenyésztői bizottság határozat**

Az Állattenyésztési Alap támogatási összegeire tett javaslat megbeszélése

**Határozat: az 500 ezer Ft-os STV-támogatást javasoljuk, az összeg nagy része a felkészítést szolgálja. A támogatás elosztásának módját egy bizottság fogja kidolgozni – ha megkapjuk az emelt összegű támogatást.**

**A törzskönyben tartás támogatása maradjon 16.000,- Ft, és próbáljuk meg emelni a támogatás összegét a nyilvántartásba-vétel költségeinél.**

***Hódmezővásárhelyi kiállítás***:

30 körüli gidrán lólétszám lehet reális, és lehetőleg olyan lovak menjenek, amelyekkel bemutatót is lehet tartani.

Az OTP VK-ra készült military-bemutatóval is fellépünk, ha a lovasok ráérnek.

***Farmer Expo***: A program később alakul ki, a Roven ivadékcsoport-bemutató lehet egy programpont. Idén a póni lesz a fő fajtacsoport.

***25 éves az egyesület***: valamilyen megemlékezést kell csinálni – lovasbemutató, kiadvány, konferencia. A helyszín lehet Kisbér, Gomba, esetleg a Farmer Expo. ***Sperma-mélyhűtés:*** A Reál-Száll Bt. 5 gidrán és 10 kisbéri mén spermamélyhűtésére pályázott. Tervezett mének:

**Gidrán:** Mytoc

Rettenetes

Muskétás

Garibaldi

Nimród

**Kisbéri:** Riadó

Mirage (ha lehet tőle spermát venni)

Széplak X-2

Szikrázó Maxim

Hadfi Hadnagy

**Feltételek:** 1 szál = 1 adag, a támogatás kiírása szerint (Kakas Antal szerint márciusban meglesznek hozzá a berendezések)

Magánmén esetén az egyesület ajánlata: 50 adag az egyesületé (5 évig nem használható fel), 30 adag a tulajdonosé, ez szabadon felhasználható (ha igényli)

A 30 adag költségei fele-fele arányban megoszlanak az egyesület és az állomás között, de a tárolásról a tulajdonosnak kell gondoskodni.

***Fedeztetés támogatása:*** Ugyanazok a mének lesznek benne idén a támogatási rendszerben, mint tavaly, kivéve Ígéret (kikerül, mert nem fedez), és Behdi (bekerül, mert Marócpusztán lesz).

Felülvizsgáltuk azt a rendszert, hogy csak az a mén kap támogatást az I. és II. osztályú kancák fedeztetése esetén, amelyiknek a fedeztetési díja max. 30.000,- Ft.

**Határozat: a rendszer továbbra is így marad, magasabb fed. díjas fedeztetést nem támogat az egyesület.**

***Foreign Affairs xx behozatala***: gyűjtsünk több információt, és ha meg tudunk egyezni az opciós bérletben és a mélyhűtésben, egy bizottság megnézi a mént. Ha megfelel, márciusban be lehet hozni.

***Sport-támogatás rendszere:*** maradjon a tavalyi rendszer, de egy nem várt jó teljesítményért adhat az egyesület különdíjat.

***Tenyésztési engedélyek díja:*** 2014-től bevezetjük a különböző díjszabást, de ezzel együtt néhány ménnek mérlegeltük a státuszát, és több mén másik kategóriába került.

**Kisbéri mének:**

Ajánlott mén: 10.000,- Ft

Elfogadott mén: 20.000,- Ft

III. kategória: 30.000,- Ft.

**Gidránoknál:** a törzsmének 10.000,- Ft, a többi 20.000,- Ft.

Pataki Balázs javaslata alapján a tenyésztő az egyesületnek fizesse a tenyésztési engedély díját, és az egyesület továbbítsa azt az MLOSZ-nek.

2014.11.18. Üllő

**Magyar Ló Kupa**

A szombati nap délelőtti programjának utolsó száma lesz. A szponzor által nem vállalt 1 milliót megosztjuk az egyesületek között az indulók száma szerint.

**Sport-támogatás újratervezése**

Oka: a championátust is jó lenne belevenni

megváltozott a fedeles döntő kiírása (mindenki bekerül a döntőbe, csak viszi magával a hibapontjait) – legyen a döntőn a legjobb 25 közé kerülő díjazva 300 ezerrel, és a legjobb 10-be kerülő 500 ezerrel. Ha más versenyt is hasonlóan írnak ki, akkor is ez érvényes.

**3. Ménelosztás**

Déva Gidran Riadó kivételével a ménelosztást megbeszéltük. Riadó felállításának kérdését tovább kell tárgyalni (3 állomás nyújtotta be az igényét)..

Támogatott mének: Bugac kivéve

Behdi kivéve

Misi kivéve

Cenzor Zeusz kivéve

Chi Lo Sa kivéve

Berakva: Muskétás

Marci

**Határozat: Foreign Affairs nem fog fedezni telivérben. Abban az esetben fedezhet, ha 100 ezer Ft-ot fizetnek, és garantálnak 10 kancát.**

**Sperma-mélyhűtés**

**Kakas Antal: Hadnagytól és Rettenetestől hűtött spermát a 214C keretében, de közben visszavonta a pályázatot. A spermát felajánlja az egyesületnek.**

Tervezett mének:

Foreign Affairs

Riadó

Széplak X Vagány

Gidran Nimród ?

Gi XXIV Marci

Muskétás

**Varga István** készített egy jó **videót** a füzesgyarmati szemléről.

Felkérjük, hogy további szemlékről is készítsen videó-összeállítást. A versenyeken videót készítőkkel beszélünk, és valami együttműködést kialakítunk belőle.

**Janászik A:** Az egyesület vásároljon egy jobb videoszerkesztő programot Varga Istvánnak.

**Határozat: Ha kapunk megfelelőt, akkor veszünk egy programot.**